CELEX: 62008CN0109
Language: lt
Date: 2008-03-10 00:00:00
Title: Byla C-109/08 2008 m. kovo 10 d. pareikštas ieškinys byloje Europos Bendrijų Komisija prieš Graikijos Respubliką

9.5.2008   
            
            
               LT
            
            
               Europos Sąjungos oficialusis leidinys
            
            
               C 116/15
            
         2008 m. kovo 10 d. pareikštas ieškinys byloje Europos Bendrijų Komisija prieš Graikijos Respubliką
   
   (Byla C-109/08)
   (2008/C 116/27)
   Proceso kalba: graikų
   Šalys
   
      Ieškovė: Europos Bendrijų Komisija, atstovaujama María Patakia
   
      Atsakovė: Graikijos Respublika
   Ieškovės reikalavimai
   
               —
            
            
               Pripažinti, kad nesiėmusi būtinų priemonių 2006 m. spalio 26 d. Teisingumo Teismo sprendimui byloje C-65/05 įvykdyti Graikijos Respublika neįvykdė įsipareigojimų pagal EB 28, 43 ir 49 straipsnius bei Direktyvos 98/34/EB (1) 8 straipsnį;
            
         
               —
            
            
               Nurodyti Graikijos Respublikai sumokėti Komisijai 31 798,80 EUR periodinę baudą už kiekvieną dieną vėluojant įvykdyti byloje C-65/05 priimtą sprendimą, skaičiuojant nuo sprendimo šioje byloje priėmimo dienos iki sprendimo byloje C-65/05 įvykdymo dienos;
            
         
               —
            
            
               Nurodyti Graikijos Respublikai sumokėti Komisijai 9 636 EUR sumą už kiekvieną dieną, skaičiuojant nuo sprendimo byloje C-65/05 priėmimo dienos iki sprendimo šioje byloje priėmimo dienos arba iki sprendimo byloje C-65/05 įvykdymo dienos, jeigu pastarasis būtų įvykdytas anksčiau;
            
         
               —
            
            
               Priteisti iš Graikijos Respublikos bylinėjimosi išlaidas.
            
         Ieškinio pagrindai ir pagrindiniai argumentai
   
               1.
            
            
               2006 m. spalio 26 d. Europos Bendrijų Teisingumo Teismas priėmė sprendimą byloje C-65/05 prieš Graikijos Respubliką, nuspręsdamas, kad:
               
                            
                        
                        
                           Įstatymo Nr. 3037/2002 2 straipsnio 1 dalyje ir 3 straipsnyje įtvirtinusi draudimą, kurį pažeidus to paties įstatymo 4 ir 5 straipsniuose numatytos baudžiamosios ir administracinės teisės sankcijos, įrengti ir eksploatuoti bet kokius elektrinius, elektromechaninius bei elektroninius žaidimus, įskaitant bet kokius kompiuterinius žaidimus, visose viešose arba privačiose vietose, išskyrus kazino, Graikijos Respublika neįvykdė įsipareigojimų pagal EB 28, 43 ir 49 straipsnius bei 1998 m. birželio 22 d. Direktyvos 98/34/EB, su pakeitimais, padarytais 1998 m. liepos 20 d. Europos Parlamento ir Tarybos direktyva 98/48/EB, 8 straipsnį.
                        
                     
         
               2.
            
            
               Paraginusi Graikijos Respubliką persiųsti jai teisės aktus, priimtus minėtam Teisingumo Teismo sprendimui įvykdyti, Komisija pagal EB 228 straipsnį nusiuntė Graikijos Respublikai oficialų pranešimą ir pagrįstą nuomonę, į kuriuos Graikijos Respublika neatsakė.
            
         
               3.
            
            
               Todėl Komisija konstatavo, kad Graikijos Respublika nesiėmė būtinų priemonių minėtam Teisingumo Teismo sprendimui įvykdyti ir nusprendė pagal EB 228 straipsnį pateikti ieškinį prieš Graikijos Respubliką Teisingumo Teisme.
            
         
               4.
            
            
               Savo ieškinyje Komisija prašo Teisingumo Teismo pripažinti, jog Graikijos Respublika neįvykdė 2006 m. spalio 26 d. Teisingumo Teismo sprendimo byloje C-65/05 kartu neįvykdydama įsipareigojimų pagal EB 28, 43 ir 49 straipsnius bei Direktyvos 98/34/EB 8 straipsnį, ir siūlo Teisingumo Teismui nurodyti Graikijos Respublikai sumokėti Komisijai:
               
                           —
                        
                        
                           31 798,80 EUR periodinę baudą už kiekvieną dieną vėluojant įvykdyti byloje C-65/05 priimtą sprendimą, skaičiuojant nuo sprendimo šioje byloje priėmimo dienos iki sprendimo byloje C-65/05 įvykdymo dienos;
                        
                     
                           —
                        
                        
                           9 636 EUR sumą už kiekvieną dieną, skaičiuojant nuo sprendimo byloje C-65/05 priėmimo dienos iki sprendimo šioje byloje priėmimo dienos arba iki sprendimo byloje C-65/05 įvykdymo dienos, jeigu pastarasis būtų įvykdytas anksčiau.
                        
                     
         
      (1)  1998 m. birželio 22 d. Europos Parlamento ir Tarybos direktyva 98/34/EB, nustatanti informacijos apie techninius standartus, reglamentus ir informacinės visuomenės paslaugų taisykles teikimo tvarką, OL L 204, 1998 7 21, p. 37.